VSL Sklep I Cp 664/2023
Datum: 2023-05-29T02:00:00.000+02:00
ecli: ECLI:SI:VSLJ:2023:I.CP.664.2023
sodisce: Višje sodišče v Ljubljani
oddelek: Civilni oddelek
institut: sklep o spremembi tožbe - dovoljena pritožba - končna odločba - napačen pravni pouk - zavrženje pritožbe
jedro: Kljub drugačnemu pravnemu pouku posebna pritožba zoper sklep o spremembi tožbe ni dovoljena. S pravnim poukom namreč ni mogoče dati pritožbe mimo zakonskih določb.
zveza: ZPP člen 185, 185/7, 363, 363/3

## Jedro

Kljub drugačnemu pravnemu pouku posebna pritožba zoper sklep o spremembi tožbe ni dovoljena. S pravnim poukom namreč ni mogoče dati pritožbe mimo zakonskih določb.

## Izrek

I. Pritožba se zavrže. II. Odločitev o stroških pritožbenega postopka se pridrži za končno odločbo.

## Obrazložitev

1. Sodišče prve stopnje je z izpodbijanim sklepom dovolilo spremembo tožbe.

2. Toženec v pritožbi zoper navedeni sklep uveljavlja vse pritožbene razloge. Predlaga, naj pritožbeno sodišče pritožbi ugodi, izpodbijano sodbo razveljavi, v zadevi samo odloči ali jo vrne sodišču prve stopnje v novo sojenje.

3. Tožnica v odgovoru na pritožbo predlaga njeno zavrnitev.

4. Pritožba ni dovoljena.

5. Po sedmem odstavku 185. člena Zakona o pravdnem postopku (v nadaljevanju ZPP) zoper sklep, s katerim se ugodi spremembi tožbe, ni posebne pritožbe. Po tretjem odstavku 363. člena se v takem primeru sme sklep sodišča prve stopnje izpodbijati samo v pritožbi zoper končno odločbo.

6. Kljub drugačnemu pravnemu pouku posebna pritožba zoper sklep o spremembi tožbe ni dovoljena. S pravnim poukom namreč ni mogoče dati pritožbe mimo zakonskih določb. 7. Po navedenem je pritožbeno sodišče toženčevo pritožbo zavrglo (346. člen ZPP).